**Ministru kabineta noteikumu projekta “Grozījumi Ministru kabineta 2016. gada 2. augusta noteikumos Nr. 518 “Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016. gada 2. augusta noteikumos Nr. 518 “Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai”” (turpmāk – Noteikumu projekts) mērķis ir precizēt 3.1.2.1.pasākumam[[1]](#footnote-1) pieejamo finansējumu un atbalsta piešķiršanas nosacījumus, lai veicinātu Eiropas Savienības fondu finansējuma efektīvāku izmantošanu.Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pamatojoties uz [Eiropas Savienības struktūrfondu unKohēzijas fonda 2014. – 2020. gada plānošanas perioda vadības likuma](http://likumi.lv/ta/id/) [20. pant](http://likumi.lv/ta/id/#p20)a 14. punktu un Attīstības finanšu institūcijas likuma 12. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Noteikumu projektu tiek veikti tālāk minētie grozījumi Ministru kabineta 2016. gada 2. augusta noteikumos Nr. 518 "Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai" (turpmāk – MK noteikumi Nr.518).1. **Pieejamā finansējuma izmaiņas**

Šobrīd MK noteikumos Nr.518 norādītais pieejamais finansējums ir 60 000 000 *euro*, tai skaitā Eiropas Reģionālās attīstības fonda (turpmāk – ERAF) finansējuma apjoms ir 32 200 000 *euro*. Noteikumu projekts paredz samazināt pieejamo ERAF finansējumu par 1 620 000 *euro*, novirzot to uz akcelerāciju fondu sēklasnaudas ieguldījumiem saimnieciskās darbības veicējos Ministru kabineta 2016. gada 12. aprīļa noteikumu Nr. 226 „Noteikumi par akcelerācijas fondiem saimnieciskās darbības veicēju izveides, attīstības un konkurētspējas veicināšanai” (turpmāk – MK noteikumi Nr.226) ietvaros. Tādejādi pieejamais publiskais finansējums MK noteikumu Nr.518 ietvaros ir 30 580 000 *euro*, kas ir ERAF finansējums,un atmaksātais publiskais finansējums, kas ir ieguldīts akciju sabiedrības “Attīstības finanšu institūcija Altum” (turpmāk – sabiedrība Altum) kapitālā, paliek nemainīgs, t.i., 27 800 000 *euro*, kopā veidojot 58 380 000 *euro*. Minētā ERAF finansējuma pārdale tiek veikta, jo viens no sabiedrības Altum publiskajā iepirkumā atlasītajiem finanšu starpniekiem noteiktā termiņā nepiesaistīja minimālo nepieciešamo privāto līdzfinansējumu sēklas un sākuma riska kapitāla fondiem, kā to paredzēja ar to noslēgtais komandītsabiedrības līgums, attiecīgi šis līgums tika izbeigts. Attiecīgi brīvā ERAF finansējuma daļa 1 620 000 *euro*, kas bija ieplānota sēklasnaudas ieguldījumu veikšanai MK noteikumu Nr.518 ietvaros, tiek novirzīta uz akcelerāciju fondu sēklasnaudas ieguldījumiem saimnieciskās darbības veicējos MK noteikumu Nr.226 ietvaros. Šāda finansējuma pārdale ir atbilstoša publiskā iepirkuma dokumentācijā ietvertajiem nosacījumiem, kā arī sēklas kapitāla fonda apjoma palielināšana akcelerācijas fondu ietvaros turpinās risināt identificēto tirgus nepilnību, kas ir vērsta uz finansējuma pieejamības veicināšanu saimnieciskajiem darbības veicējiem, kur ieguldījumu mērķis ir tehnoloģiju attīstība. Finanšu starpnieka, ar kuru tika izbeigts komandītsabiedrības līgums, investīciju stratēģija bija tieši vērsta uz tehnoloģisko saimniecisko darbības veicēju atbalstīšanu, tādejādi, ņemot vērā izveidojušos situāciju, finansējuma pārdale uz akcelerācijas fondiem, kuru kopējā investīciju stratēģijas specializācija ir tehnoloģiju attīstība, ir pamatots risinājums turpināt investīciju novirzīšanu šajā virzienā.MK noteikumu Nr.518 ietvaros ir šādas saistības attiecībā uz publisko finansējumu: 1) ar ZGI-4, kur paredzētais publiskais finansējums ir līdz 19 500 000 *euro*; 2) ar FlyCap Mezzanine Fund II, kur paredzētais publiskais finansējums ir līdz 15 000 000 *euro*; 3) ar INEC 1, kur paredzētais publiskais finansējums ir līdz 5 850 000 *euro*; 4) ar INEC 2, kur paredzētais publiskais finansējums ir līdz 13 650 000 *euro*. Atlikušo publisko finansējumu līdz 4 380 000 *euro* veido sabiedrības Altum pārvaldības izmaksas par riska kapitāla un akcelerācijas programmu īstenošanu, kā arī fondu fonda īstenošanu atbilstoši Ministru kabineta 2016. gada 1. marta noteikumos Nr. 118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai” noteiktajam, kas indikatīvi ir līdz 2 milj. *euro* (ERAF) un līdz 3 milj. *euro,* kas ir atmaksātais publiskais finansējums sabiedrības Altum pašu kapitālā,indikatīvi var tikt novirzīts esoša izaugsmes riska kapitāla fonda palielināšanai. Plānotās finansējuma izmaiņas neietekmēs darbības programmas “Izaugsme un nodarbinātība” noteikto 3.1.2.1.pasākuma iznākuma rādītāja i.3.1.2.bk (CO03) vērtību – *“To komersantu skaits, kuri saņem finansiālu atbalstu, kas nav granti”.* Attiecīgi arī netiek ietekmēts MK noteikumu Nr.518 13.3.punktā noteiktie rādītāji: atbalstīto saimnieciskās darbības veicēju skaits sēklas kapitāla fondā ir vismaz 10, sākuma kapitāla fondā – vismaz 8 un izaugsmes kapitāla fondā – vismaz 8.1. **Atbalsta piešķiršanas nosacījumu precizēšana**

MK Noteikumu Nr.518 22.1.punkts nosaka, ka šo noteikumu ietvaros nesniedz atbalstu, ja uz lēmuma pieņemšanas brīdi saimnieciskās darbības veicējam saskaņā ar Valsts ieņēmumu dienesta (turpmāk – VID) administrēto nodokļu (nodevu) parādnieku datubāzē pieejamo informāciju tiem ir nodokļu vai nodevu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro.* Saskaņā ar likuma “Par nodokļiem un nodevām” 18.panta pirmās daļas 8.punktu VID nodrošina nodokļu (nodevu) iekasēšanas publiskumu, regulāri publicējot informāciju par atsevišķu nodokļu (nodevu) kopieņēmumiem, un informācijas pieejamību par tiem nodokļu maksātājiem, kuriem VID administrēto nodokļu (nodevu) parāda kopsumma pārsniedz 150 *euro*, izņemot nodokļu maksājumus, kuru maksāšanas termiņš saskaņā ar šā likuma 24.panta pirmo un 1.3 daļu ir pagarināts, sadalīts termiņos, atlikts vai atkārtoti sadalīts termiņos. Informāciju par minētajiem parādniekiem iekļauj VID administrēto nodokļu (nodevu) parādnieku datubāzē un tās pieejamību nodrošina, ievērojot šā likuma 22.panta pirmās daļas 1.punktā un trešajā daļā minētos nosacījumus, kā arī aktualizē katru mēnesi septītajā un divdesmit sestajā datumā. Līdz ar to Noteikumu projekts paredz papildināt šo nosacījumu, ņemot vērā to, ka VID attiecībā uz nodokļu vai nodevu parādu, tostarp valsts sociālās apdrošināšanas obligāto iemaksu parādu, kas kopsummā pārsniedz 150 euro, var būt piešķīris samaksas termiņa pagarinājumu vai pieņēmis lēmumu par nokavēto nodokļu maksājumu labprātīgu izpildi.Ievērojot Eiropas Komisijas 18.04.2016 vadlīnijas par Komisijas regulas Nr.1303/2013 piemērošanu, minimālais termiņš pēc atbalsta saņemšanas, kurā atbalsta saņēmējam saimnieciskās darbības vieta būtu jāsaglabā Latvijā: līdz nākamajai investīciju piesaistes kārtai, vai līdz ieguldījuma pilnīgai izlietošanai atbilstoši tā piešķiršanas mērķim (projekta īstenošanas pabeigšanai).Noteikumu projekts paredz precizēt MK noteikumu Nr.518 25.3. apakšpunktu, papildinot, ka šajā normā minēto nosacījumu izpilde attiecas uz šo noteikumu ietvaros visiem paredzētajiem riska kapitāla ieguldījumiem (gan sēklas, gan sākuma, gan izaugsmes kapitāla ieguldījumam), t.i., nosacījums par to, ka privātais līdzfinansējums ieguldījuma līmenī ir vismaz 60 % apmērā tādam saimnieciskajam darbības veicējam, kas darbojies tirgū ilgāk nekā septiņus gadus kopš tā pirmā komerciālā pārdošanas darījuma, un vienlaikus ir jānodrošina nosacījums, ka sēklas kapitāla, sākuma kapitāla vai izaugsmes kapitāla ieguldījums ir nepieciešams, lai ieietu jaunā produktu vai ģeogrāfiskā tirgū, un tas pārsniedz 50 % no pēdējo piecu gadu vidējā saimnieciskās darbības veicēja apgrozījuma gadā. Pašreizējā redakcijā minētā nosacījuma izpilde ir noteikta tikai sēklas kapitāla ieguldījumam.MK noteikumu Nr.518 31.punktā ietvertā norma par sēklas naudas ieguldījumiem saimnieciskos darbības veicējos, lai finansētu to izveidi, paredz, ka ar ieguldījumu tiek finansētas tādas darbības kā agrīnas stadijas produktu vai pakalpojumu (t.sk. prototipu), komandu un uzņēmējdarbības modeļu izstrāde, izpēte, novērtēšana, apstiprināšana un attīstīšana, mārketinga pasākumus noieta tirgos, nākamo kārtu investoru piesaisti u.c. darbības. Noteikumu projekts paredz precizēt Noteikumu Nr.518 47.punktu, papildinot to ar atsauci arī uz Komisijas regulas Nr. 651/2014 9.panta 4.punktu, kurš arī paredz publicēšanas nosacījumus.Ņemot vērā, ka pasākuma ietvaros ir paredzēts pieļaut atbalsta kumulāciju, noteikumu projekts tiek papildināts ar normu, kas nosaka dokumentus, kas jāiesniedz pretendentam, lai atbalsta sniedzējs varētu izvērtēt kumulācijas nosacījumu ievērošanu. Vienlaikus korektai uztveramībai tiek precizēts MK noteikumu Nr.518 44 punkts, kas paredz speciālas prasības attiecībā uz atbalsta kumulāciju un kas izriet no Es fondu regulējuma.1. **Atbalstāmo nozaru precizēšana**

MK noteikumu Nr.518 28.7. apakšpunkts paredz, ka atbalsts netiek piešķirts darbībām ar nekustamo īpašumu (NACE 2. redakcijas L sadaļa "Operācijas ar nekustamo īpašumu"). Noteiktā ierobežojuma mērķis ir nepieļaut atbalsta sniegšanu darījumiem, kas ir saistīti ar nekustamā īpašuma pārdošanu un pirkšanu, taču Ekonomikas ministrijas ieskatā šobrīd noteiktajiem ierobežojumiem ir jānosaka izņēmumi, salāgojot ar citām atbalsta programmām, lai nodrošinātu vienādu pieeju visās finanšu instrumentu programmās. Tādejādi Ekonomikas ministrija ierosina precizēt esošo normu un atļaut atbalsta sniegšanu darījumiem, lai finansētu telpu un būvju attīstību saimnieciskās darbības veicējiem, izslēdzot dzīvojamo ēku būvi un attīstību. Nodrošinot vienotu izpratni par šīs normas piemērošanu, MK noteikumu Nr.518 ietvaros atbalstu var sniegt būvju un telpu attīstīšanai, kas atbilst Ministru kabineta 2018. gada 12. jūnija noteikumos Nr. 326 “Būvju klasifikācijas noteikumi” pielikumā “Būvju klasifikācija” šādām noteiktajām klasifikācijām: 121. kods “Viesnīcas un tām līdzīga lietojuma ēkas”, 122. kods “Biroju ēkas”, 125. kods “Rūpnieciskās ražošanas ēkas un noliktavas”, 126. kods “Ēkas plašizklaides pasākumiem, izglītības, slimnīcu vai veselības aprūpes iestāžu vajadzībām”, izņemot tādas būves un telpas, kurās plānots īstenot darbības, kas ir noteiktas šo noteikumu 28. punktā.Iepriekš minētais paredz, ka saskaņā ar būvju klasifikāciju nav atļauta darījumu atbalstīšana, lai finansētu dzīvojamo māju projektus, tirdzniecības centru, vairumtirdzniecības un mazumtirdzniecības vajadzībām pielāgotu telpu (būvju) būvi un attīstību, kā arī tādas būves un telpas, kurās īstenos darbības, kuras ir aizliegtas finansēt šo MK noteikumu Nr.518 ietvaros. Attiecīgi ir atļauts atbalstīt tādu būvju un telpu finansēšanu, piemēram, kā biroja telpas, sporta, ēdināšanas, izklaides, ražošanas u.c. telpas.1. **Papildinājums par atbalsta atgūšanu**

Ņemot vērā, ka atbalsts Noteikumu Nr. 518 ietvaros tiek sniegts saskaņā ar *Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu* (turpmāk - Komisijas regula Nr. 651/2014), un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), Noteikumu projekts tiek papildināts ar punktu, kas paredz atbalsta atgūšanu kopā ar procentiem, ja ir pārkāptas Komisijas regulas Nr.651/2014 prasības, kas ir attiecināmas uz MK noteikumu Nr.518 ietvaru. Atbilstoši noslēgtajiem līgumiem finanšu starpnieki ir atbildīgi par izsniegtā komercdarbības atbalsta atbilstību valsts atbalsta nosacījumiem. Neatbilstoši izsniegtais atbalsts vienmēr tiek atgūts no saimnieciskās darbības veicēja – atbalsta saņēmēja, neatkarīgi no tā, kurā līmenī ir pārkāpti valsts atbalsta nosacījumi.Par atgūtā atbalsta izmantošanu lemj Ekonomikas ministrija, ievērojot Eiropas Komisijas noteiktos ierobežojumus attiecībā uz atgūtā finansējuma izmantošanu.1. **Grozījumi dēļ Covid-19 ietekmes**

2020.gada 2.jūlija Komisijas regulas (ES) 2020/972 2.panta 1.punkta 2.apakšpunkts, ar ko paredz grozījumus Regulas (ES) Nr. 651/2014 1.panta 4. punkta c) apakšpunktā nosaka atvieglotus nosacījumus attiecībā uz uzņēmumiem, kas Covid-19 uzliesmojuma dēļ kļuvuši par grūtībās nonākušiem uzņēmumiem, attiecīgi ir precizēts MK noteikumu Nr.518 22.5. apakšpunkts.1. **Programmas rādītāju novērtējums**

Sabiedrība Altum ir sagatavojusi programmas ietekmes, risku un sagaidāmo zaudējumu, finansiālo rezultātu izvērtējamu saskaņā ar Attīstības finanšu institūcijas likuma 12.panta trešo daļu. Saskaņā ar riska novērtējumu ir papildināts MK noteikumu Nr.518 3¹.punkts, papildinot to, ka no šī pasākuma atmaksu finansējuma var tikt segti programmas citi riski un kapitāla atdeve, t.sk. salāgojot normas ar citām atbalsta programmām, lai nodrošinātu vienādu pieeju finanšu instrumentu programmās.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, akciju sabiedrība “Attīstības finanšu institūcija Altum” |
| 4. | Cita informācija | Nav  |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, akciju sabiedrība “Attīstības finanšu institūcija Altum”. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Līdz ar šo noteikumu virzību, būs nepieciešami grozījumi Ministru kabineta 2016. gada 12. aprīļa noteikumos Nr. 226 „Noteikumi par akcelerācijas fondiem saimnieciskās darbības veicēju izveides, attīstības un konkurētspējas veicināšanai”. |
| 2. | Atbildīgā institūcija | Ekonomikas ministrija |
| 3. | Cita informācija | Noteikumu projekts tiks virzīts apstiprināšanai Ministru kabinetā vienlaicīgi vai pirms grozījumiem Ministru kabineta 2016. gada 12. aprīļa noteikumos Nr. 226 „Noteikumi par akcelerācijas fondiem saimnieciskās darbības veicēju izveides, attīstības un konkurētspējas veicināšanai” |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. panta (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:1. Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV);
2. Komisijas regula Nr. 480/2014
 |
| A | B | C | D |
| *Komisijas regulas 480/2014 13. panta 1. un 3. punkts* | *Noteikumu projekta 2.punkts* | *Ieviests pilnībā* | *Neparedz stingrākas prasības.* |
| *Komisijas regulas Nr.*[*651/2014*](http://eur-lex.europa.eu/eli/reg/2014/651/oj/?locale=LV) *2.panta 18.punkts* | *Noteikumu projekta 5.punkts* | *Ieviests pilnībā* | *Neparedz stingrākas prasības.* |
| *Komisijas regulas Nr.*[*651/2014*](http://eur-lex.europa.eu/eli/reg/2014/651/oj/?locale=LV) *2.panta 75.punkts* | *Noteikumu projekta 7.punkts*  | *Ieviests pilnībā* | *Neparedz stingrākas prasības.* |
| *Komisijas regulas Nr.*[*651/2014*](http://eur-lex.europa.eu/eli/reg/2014/651/oj/?locale=LV) *9.panta 1., 2. un 4..punkts* | *Noteikumu projekta 12.punkts*  | *Ieviests pilnībā* | *Neparedz stingrākas prasības.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta, ievietojot tiesību akta projektu Ekonomikas ministrijas mājas lapā sabiedriskajai apspriešanai. |
| 2. | Sabiedrības līdzdalība projekta izstrādē | 2019. gada. decembrī. Noteikumu projekts kopā ar sākotnējās ietekmes novērtējuma ziņojumu (anotāciju) tika publicēts Ekonomikas ministrijas tīmekļa vietnē: <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas tīmekļa vietnē: <https://www.mk.gov.lv/content/ministru-kabineta-diskusiju-dokumenti>, aicinot sabiedrību izteikt savu rakstisku viedokli. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu grozījumu projekta izpilde tiks nodrošināta Ekonomikas ministrijas un akciju sabiedrības “Attīstības finanšu institūcija Altum” esošo funkciju un uzdevumu ietvaros. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E.Valantis

Tetere, 67013044

Dita.Tetere@em.gov.lv

1. Darbības programmas "Izaugsme un nodarbinātība" 3.1.2. specifiskā atbalsta mērķa "Palielināt straujas izaugsmes komersantu skaitu" 3.1.2.1. pasākums "Riska kapitāls" (turpmāk – 3.1.2.1.pasākums) [↑](#footnote-ref-1)